RAIKUNSEUDUN VESIOSUUSKUNTA

HALLITUS

**VESIOSUUSKUNNAN HALLITUKSEN KOKOUS RAIKUN KYLÄTALOLLA 02.12.2018 KLO 18.30.**

**31§ Kokouksen avaus**

Puheenjohtaja Martti Heinonen avasi kokouksen klo 18.32.

**32§ Kokouksen laillisuus ja päätösvaltaisuus**

Paikalla olivat Arto Aspila, Martti Heinonen, Juhana Melkas, Kalevi Nokkonen ja Petri Uotila. Todettiin kokous laillisesti kokoon kutsutuksi ja päätösvaltaiseksi.

**33§ Edellisen kokouksen pöytäkirja 7.10.2018 pidetystä kokouksesta**

Luettiin edellisen kokouksen pöytäkirja ja hyväksyttiin allekirjoituksin.

**34§ Talousasiat**

Pankkitilin saldo kokouspäivänä on 32923,25 euroa.

Ei ole merkittäviä saatavia tai laskuja.

Osuuskunnalla on kaksi kiinteistöpumppaamoa hankittuna valmiiksi tulevaisuudessa rakennettavia uusia liittymiä varten. Suomen vesihuolto-osuuskunnat ry:ltä on tullut kesään mennessä kaksi jäsenmaksulaskua. Mahdollisesti toinen niistä on aiheeton. Puheenjohtaja ja rahastonhoitaja selvittävät asiaa.

Päätetään maksaa vuoden 2018 kokouspalkkiot ennen vuoden vaihdetta.

Puheenjohtaja Martti Heinonen esittää hallitukselle laskun vesiosuuskunnan asioiden hoitamiseen käyttämästään ajasta. Heinonen poistuu kokoustilasta asian käsittelyn ajaksi. Hallitus hyväksyy eritellyn 1560 € laskun 52:sta tunnista maksettavaksi.

Kesäniementielle on toimitettu kuorma mursketta siirtopumppaamon huoltotien kunnostamiseksi.

Rahastonhoitaja selostaa osuuskunnan vakuutusturvan tilannetta ja tiedustelee, onko hallituksen mielestä tarvetta päivittää vakuutusturvaa. Hallitus arvioi vakuutusten olevan ajan tasalla.

**35§ Lausunto viranomaisille koskien liittymähinnan maksujärjestelyitä sosiaalisin perustein**

Kangasalan kaupungin sosiaaliviranomainen on lähestynyt vesiosuuskuntaa, ja tiedustellut mahdollisuutta pidempään maksuaikajärjestelyyn sosiaalisin perustein pakottavassa tilanteessa. Sihteeri on omalla sähköpostillaan vastannut tiedusteluun ja selvittänyt osuuskunnan aiempaa suhtautumista maksuaikajärjestelyihin ja siihen pohjautuen jäsenistön odotuksia tasapuolisesta kohtelusta. Sosiaaliviranomainen on välittänyt tiedon asiaakkaalleen.

Hallitus toteaa sihteerin vastauksen edustavan hyvin osuuskunnan kantaa. Hallitus toivoo Kangasalan kaupungin osallistuvan jossain muodossa tilanteen ratkaisemiseen.

**36§ Muut esille tulevat asiat**

Vilkase Oy tarjoaa osuuskunnalle kiinteistöjen vesimittareiksi impulssianturilla varustettuja vesimittareita. Niihin on haluttaessa mahdollisuus liittää mittarin etälukulaite. Hinnaltaan ne ovat hieman tavallisia mittareita kallliimpia. Hallitus päättää jatkossa käyttää näitä mittareita uusissa liittymissä tai vanhoja mittareita syystä tai toisesta vaihdettaessa.

Hallitus pohtii, pitäisikö kiinteistöille välittää tietoa mittarin etäluentalaitteesta. Se voi esimerkiksi varoittaa poikkeuksellisesta vedenkulutuksesta putkirikkotilanteessa.

Puheenjohtaja on selvittänyt osuuskunnan verkostoon pumpatun puhtaan veden ja pois toimitetun jäteveden määrät. Puhtaan veden määrän on hieman suurempi kuin jäteveden, joten ei ole syytä epäillä hule- tai muiden vesien joutumista viemäriin.

Joulukuussa on jälleen aika pyytää kiinteistöjä ilmoittamaan vesimittareiden lukemat. Sihteeri lähettää kyselyn sähköpostissa niille, joille se onnistuu. Lopuille lähetetään tekstiviesti. Lukema pyydetään ilmoittamaan joulukuussa ja viimeistään 31.12 mennessä.

Puheenjohtaja on tilannut edellisessä kokouksessa sovitut huollot kiinteistöpumppaamoille, mutta työt eivät ole vielä alkaneet.

**37§ Puheenjohtajan yhteenveto kuluneesta vuodesta ja ennakointia tulevaan**

Puheenjohtaja Martti Heinonen muisteli vuoden 2018 tapahtumia ja totesi tyytyväisenä hallituksen kokoontuneen vuoden aikana vain neljästi. Hän kertoi sen johtuvan siitä, että osuuskunnan toiminta on vilkkaiden rakennusvuosien jälkeen vakiintunut.

Kaikesta huolimatta Heinonen kertoo olevansa jo väsynyt puheenjohtajana toimimiseen ja ilmoitti aikeenaan olevan jättäytyä pois hallituksesta seuraavassa yleisessä kokouksessa. Muu hallitus ymmärsi Heinosen kantaa, mutta toivoi puheenjohtajan vielä harkitsevan päätöstään.

**38§ Kokouksen päättäminen**

Puheenjohtaja päätti kokouksen kello 19.55

Puheenjohtaja

 Martti Heinonen

.

 Sihteeri

Juhana Melkas